b'\n_START_ARTICLE_\nBergens Tidende\n_START_SECTION_\nHistorie\n_START_PARAGRAPH_\nAvisens f\xc3\xb8rste utgave kom ut 2. januar 1868, kort tid etter at annonseprivilegiet til Bergen Adressecontoirs Efterretninger var opphevet. Avisen skrev seg inn i en liberal tradisjon og knyttet seg til partiet Venstre. Fra 1854 fikk Bergens Tidende konkurranse fra Bergensposten, men i 1894 gikk denne inn i Bergens Tidende, og fire \xc3\xa5r senere kunne avisen ta i bruk byens f\xc3\xb8rste rotasjonspresse. Avisens lokaler brant ned i Bergensbrannen 1916, men avisen klarte \xc3\xa5 reise seg fort igjen etterp\xc3\xa5, og midt p\xc3\xa5 1920-tallet hadde den et opplag p\xc3\xa5 18\xc2\xa0000 eksemplarer. I 1940 hadde den n\xc3\xa5dd 35\xc2\xa0000. _NEWLINE_I motsetning til mange andre aviser, kom Bergens Tidende ut under hele andre verdenskrig. Redakt\xc3\xb8r Vidkunn Nitter Schreiner ble innsatt av den tyske okkupasjonsmakten i 1942. I 1949 hadde opplaget \xc3\xb8kt til 47\xc2\xa0500. Bergens Tidendes opplagsrekord var i 1987\xe2\x80\x931988, med over 100\xc2\xa0000 eksemplarer. Siden har opplaget falt. I 2015 l\xc3\xa5 det p\xc3\xa5 rundt 70\xc2\xa0000 eksemplarer, men avisen regnes likevel i st\xc3\xb8rre grad enn f\xc3\xb8r som en dominerende medieakt\xc3\xb8r p\xc3\xa5 Vestlandet._NEWLINE_Bergens Tidende ga ut papiravis syv dager i uken fra 2. september 1996, men i takt med fall i opplaget for papiraviser, samt \xc3\xb8kt satsing p\xc3\xa5 nett- og mobilutgaven, ble s\xc3\xb8ndagsutgaven lagt ned 20. mars 2016.\n_START_SECTION_\nMediehus\n_START_PARAGRAPH_\nUtgiverselskapet for avisen er Bergens Tidende AS, Schibsted Norge eier alle aksjene, bortsett fra en aksje som innehas av J.W. Eides Stiftelse. Stiftelsen har i henhold til avisens statutter rett til \xc3\xa5 legge ned veto mot ansettelse av eventuelle sjefredakt\xc3\xb8rer._NEWLINE_Selskapet driver nettstedet bt.no og eier lokalavisene Ask\xc3\xb8yv\xc3\xa6ringen, Bygdanytt, Fanaposten, Strilen og VestNytt. I april 2008 begynte arbeidet med en ungdomsdebattside i avisen, som fikk navnet BTbatt. Siden ble lagt ned i 2014._NEWLINE_Trykkeriet til Bergens Tidende holder til i Drotningsvik, 12 km fra Bergen sentrum, og trykker i tillegg blant annet Bergensavisen og deler av opplaget for VG, Dagbladet, Dagens N\xc3\xa6ringsliv, Finansavisen og V\xc3\xa5rt Land. I 2008 kj\xc3\xb8pte Bergens Tidende trykkeriet Schibsted Trykk Flesland AS (tidligere Mediatrykk AS) p\xc3\xa5 Kokstad. Schibsted Trykk Flesland ble lagt ned 1. januar 2016 og produksjonen ble overf\xc3\xb8rt til Schibsted Trykk Bergen. Innen sitt kjerneomr\xc3\xa5de distribuerer Bergens Tidende et stort antall aviser. Foruten egen avis gjelder dette Bergensavisen, Dagens N\xc3\xa6ringsliv, Finansavisen, V\xc3\xa5rt land, Klassekampen og flere lokalaviser. S\xc3\xb8ndag distribueres VG til faste kj\xc3\xb8pere.'